Príloha č. 1 Žiadosti o PPM

**T E S T**

**pre posúdenie lokálneho vplyvu projektu a vylúčenie štátnej pomoci/pomoci de minimis pre podporený projekt**

**Vypĺňa žiadateľ projektu s lokálnym vplyvom**

|  |
| --- |
| **Základné údaje** |
| Názov výzvy | „Vybudovanie špecializovaných centier pre poruchy autistického spektra (PAS)“ |
| Kód výzvy | 12I05-21-V15 |
| Komponent | Komponent 12 – Humánna, moderná a dostupná starostlivosť o duševné zdravie |
| Reforma/investícia | **Investícia 5 –** **Vybudovanie špecializovaných centier pre poruchy autistického spektra**  |
| Vykonávateľ | Ministerstvo zdravotníctva Slovenskej republiky |
| **Žiadateľ o poskytnutie prostriedkov mechanizmu na podporu obnovy a odolnosti:** |
| **Poskytovateľ zdravotnej starostlivosti podľa § 4 písm. a), b) a c) zákona č. 578/2004 Z. z.**  |
| Obchodné meno |  |
| Sídlo |  |
| Meno a priezvisko štatutárneho orgánu |  |
| IČO |  |
| Identifikátor zdravotníckeho zariadenia[[1]](#footnote-1) |  |
| Adresa **súčasného miesta prevádzkovania** zdravotníckeho zariadenia. |  |
| **Okres/obec súčasného miesta prevádzkovania** zdravotníckeho zariadenia. |  |
| Okres / obec **miesta prevádzkovania nového** diagnosticko-intervenčného centra pre osoby s poruchami autistického spektra (ďalej len „špecializované centrum pre PAS“) [[2]](#footnote-2) |  |

V rámci výzvy na predkladanie žiadostí o poskytnutie prostriedkov mechanizmu na podporu obnovy a odolnosti sú oprávnené aj projekty mimo režimu štátnej pomoci/pomoci *de minimis*. Za štátnu pomoc sa považuje opatrenie v prospech podnikov vykonávajúcich hospodársku činnosť, ktoré kumulatívne spĺňa všetky podmienky článku 107 ods. 1 Zmluvy o fungovaní EÚ vrátane podmienky vplyvu na vnútorný obchod medzi členskými štátmi EÚ.

Na konkrétny projekt predložený na základe výzvy, v ktorej pôjde o podporu vybudovania špecializovaných centier pre poruchy autistického spektra (PAS), sa pravidlá štátnej pomoci/pomoci *de minimis* nebudú vzťahovať iba v prípade, ak sa preukáže, že má čisto lokálny vplyv a nebude mať vplyv na vnútorný obchod medzi členskými štátmi EÚ. Uvedené sa preukazuje vyplnením tohto testu na posúdenie lokálneho vplyvu projektu a vylúčenie štátnej pomoci/pomoci de minimis pre podporený projekt formou zodpovedania a posúdenia otázok uvedených nižšie. **Jednotlivé otázky majú charakter** **vylučujúceho kritéria alebo informačného kritéria. Test sa vypĺňa pre každý projekt samostatne.**

V prípade, ak odpovede na jednotlivé otázky, ktoré majú vylučujúci charakter, preukazujú, že je rešpektovaný princíp lokálneho vplyvu projektu, t. j. projekt žiadateľa spĺňa kritérium preukázania lokálneho vplyvu projektu na poskytovanie špecializovanej ambulantnej zdravotnej starostlivosti v špecializovanom centre pre poruchy autistického spektra (PAS), projekt by nemal spadať pod pravidlá štátnej pomoci/pomoci *de minimis* a prostriedky mechanizmu na podporu obnovy a odolnosti je možné poskytnúť mimo režimu štátnej pomoci /pomoci *de minimis***.**

Ak projekt žiadateľa nespĺňa niektoré z kritérií vylučujúceho charakteru na preukázanie lokálneho vplyvu projektu na vybudovanie špecializovaného centra pre poruchy autistického spektra (PAS), uplatnia sa pravidlá štátnej pomoci/pomoci *de minimis* a projekt takéhoto žiadateľa bude posúdený individuálne v rámci režimu pomoci ad hoc na základe vyžiadania záväzného stanoviska od Protimonopolného úradu SR v súlade s postupom podľa § 8 zákona č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci).

**Kritériá informačného charakteru sú len podpornej povahy, nemožno nimi nahradiť kritériá vylučujúceho charakteru.**

| 1. **Obmedzený geografický priestor poskytovania služieb**
 |
| --- |
| **P. č.** | **Kritérium** | **Áno**  | **Nie** | **Popis[[3]](#footnote-3)** |
| 1. | Plánuje žiadateľ požiadať o vydanie povolenia na prevádzkovanie zdravotníckeho zariadenia ambulantnej zdravotnej starostlivosti vo vzťahu k zriadeniu  nového špecializovaného centra pre PAS, ktoré by ho oprávňovalo poskytovať zdravotnú starostlivosť v špecializovanej ambulancii a v stacionári v odbornom zameraní psychiatria, detská psychiatria, psychológia alebo liečebná pedagogika na území príslušného samosprávneho kraja vo vzťahu k miestu prevádzkovania nového špecializovaného centra pre PAS **[[4]](#footnote-4)**? |  |  | **Ak je odpoveď áno, je rešpektovaný princíp lokálneho vplyvu.****Kritérium vylučujúceho charakteru.** |
| 2. | Oprávňuje povolenie na prevádzkovanie zdravotníckeho zariadenia ambulantnej zdravotnej starostlivosti v špecializovanom centre pre PAS, vydané príslušným samosprávnym krajom, žiadateľa poskytovať ambulantnú zdravotnú starostlivosť v špecializovanom centre pre PAS aj na území iného členského štátu EÚ? |  |  | **Ak je odpoveď nie, je rešpektovaný princíp lokálneho vplyvu.**V povolení na prevádzkovanie zdravotníckeho zariadenia ambulantnej zdravotnej starostlivosti vo vzťahu k špecializovanému centru pre PAS je okrem iných náležitostí uvedené aj miesto prevádzkovania špecializovaného centra pre PAS s konkrétnou adresou. **Kritérium vylučujúceho charakteru.** |
| 3. | Ak bude zdravotnícke zariadenie ambulantnej zdravotnej starostlivosti - špecializované centrum pre PAS v prihraničnej oblasti v rámci územia SR, bude sa zameriavať na pokrytie potrieb miestneho obyvateľstva a nemožno teda predpokladať významný dopad na obchod medzi členskými štátmi EÚ? |  |  | **Ak je odpoveď áno, je rešpektovaný princíp lokálneho vplyvu.**V povolení na prevádzkovanie zdravotníckeho zariadenia ambulantnej zdravotnej starostlivosti vo vzťahu k špecializovanému centru pre PAS je okrem iných náležitostí uvedené aj miesto prevádzkovania centra pre PAS s konkrétnou adresou.**Kritérium vylučujúceho charakteru.** |
| 4. | Oprávňuje povolenie na prevádzkovanie zdravotníckeho zariadenia ambulantnej zdravotnej starostlivosti v špecializovanom centre pre PAS vydané príslušným orgánom v zahraničí žiadateľa poskytovať ambulantnú zdravotnú starostlivosť v špecializovanom centre pre PAS aj na území Slovenskej republiky? |  |  | **Ak je odpoveď nie, je rešpektovaný princíp lokálneho vplyvu.**Prevádzkovať zdravotnícke zariadenie na území SR, konkrétne ambulantnej zdravotnej starostlivosti v špecializovanom centre pre PAS, je možné v zmysle § 7 ods. 2 v spojení s § 11 zákona č. 578/2004 Z. z. len na základe vydaného povolenia. **Kritérium vylučujúceho charakteru.** |
| 5. | Je žiadateľ v čase podania žiadosti o poskytnutie  prostriedkov mechanizmu na podporu obnovy a odolnosti aktívny v  poskytovaní zdravotnej starostlivosti aj na trhoch v zahraničí? |  |  | **Ak je odpoveď nie, je rešpektovaný princíp lokálneho vplyvu.**Žiadateľ popíše, či poskytovateľ zdravotnej starostlivosti poskytuje zdravotnú starostlivosť v rovnakej alebo obdobnej oblasti poskytovania zdravotnej starostlivosti, pre ktorú sa poskytuje príspevok z prostriedkov mechanizmu plánu obnovy a odolnosti, i v zahraničí.**Kritérium vylučujúceho charakteru.** |
| 6. | Plánuje byť žiadateľ po poskytnutí prostriedkov mechanizmu na podporu obnovy a odolnosti aktívny v  poskytovaní zdravotnej starostlivosti aj na trhoch v zahraničí? |  |  | **Ak je odpoveď nie, je rešpektovaný princíp lokálneho vplyvu.**Žiadateľ popíše, či plánuje poskytovať zdravotnú starostlivosť v rovnakej alebo obdobnej oblasti poskytovania zdravotnej starostlivosti, pre ktorú sa poskytuje príspevok z prostriedkov mechanizmu plánu obnovy a odolnosti, i v zahraničí.**Kritérium vylučujúceho charakteru.** |
| 7. | Existuje v rámci územia samosprávneho kraja, na území ktorého bude žiadateľ prevádzkovať špecializované centrum pre PAS okrem žiadateľa aj iný poskytovateľ/poskytovatelia zdravotnej starostlivosti, ktorí poskytujú rovnakú alebo obdobnú zdravotnú starostlivosť? |  |  | **Kritérium informačného charakteru.**Pri odpovedi nie, je podporený princíp lokálneho vplyvu. |
| 8. | Má žiadateľ vedomosť, či je medzi poskytovateľmi zdravotnej starostlivosti v území rovnakého samosprávneho kraja aj zahraničný poskytovateľ/poskytovatelia zdravotnej starostlivosti v oblasti poskytovania ambulantnej zdravotnej starostlivosti v špecializovanom centre pre PAS, ktorá má byť podporená poskytnutím  prostriedkov mechanizmu na podporu obnovy a odolnosti? |  |  | **Ak je odpoveď nie, je rešpektovaný princíp lokálneho vplyvu.**Žiadateľ uvedie (áno/nie), či v území rovnakého samosprávneho kraja pôsobia aj zahraniční poskytovatelia zdravotnej starostlivosti, ako poskytovatelia ambulantnej zdravotnej starostlivosti – špecializovaných centier pre PAS, ktorá bude podporená poskytnutím prostriedkov mechanizmu na podporu obnovy a odolnosti.**Kritérium vylučujúceho charakteru.**  |
| 9. | Má žiadateľ vedomosť, či sa v súvislosti s poskytnutím prostriedkov mechanizmu na podporu obnovy a odolnosti zaujímajú o poskytovanie ambulantnej zdravotnej starostlivosti v špecializovanom centre pre PAS aj poskytovatelia z iných členských štátov EÚ? |  |  | **Ak je odpoveď nie, je rešpektovaný princíp lokálneho vplyvu.**Žiadateľ uvedie, či má vedomosť o záujme zahraničných poskytovateľov zdravotnej starostlivosti poskytovať ambulantnú zdravotnú starostlivosť v špecializovanom centre pre PAS v rovnakom samosprávnom kraji.**Kritérium vylučujúceho charakteru.** |

| 1. **Uspokojenie potreby na miestnej úrovni**
 |
| --- |
| **P. č.** | **Kritérium** | **Áno**  | **Nie** | **Popis** |
| 10. | Bude z prostriedkov mechanizmu na podporu obnovy a odolnosti podporené poskytovanie ambulantnej zdravotnej starostlivosti v špecializovanom centre pre PAS žiadateľa primárne so zameraním na miestne obyvateľstvo v rámci príslušného samosprávneho kraja, prípadne iného samosprávneho kraja SR?  |  |  | **Ak je odpoveď áno, je rešpektovaný princíp lokálneho vplyvu.**Príspevky z prostriedkov mechanizmu plánu obnovy a odolnosti sú určené pre poskytovateľov zdravotnej starostlivosti, ktorí zriadia nové špecializované centrum pre PAS.Zároveň je miestny charakter ambulantnej zdravotnej starostlivosti v špecializovanom centre pre PAS vyjadrený aj tým, že podľa § 13 zákona č. 578/2004 Z. z. je povinnou náležitosťou miesto prevádzkovania zdravotníckeho zariadenia viazané na konkrétny samosprávny kraj, ktorý je príslušným orgánom na vydanie povolenia.Poskytovanie zdravotnej starostlivosti pre pacientov z iných samosprávnych krajov SR, ktorí navštívia špecializované centrum pre PAS napr. kvôli tomu, že v ich samosprávnom kraji také centrum nie je, alebo geograficky majú bližšie takéto centrum v inom samosprávnom kraji, ako vo vlastnom, alebo vyhľadajú konkrétneho odborníka, nie je v rozpore s rešpektovaním princípu lokálneho vplyvu.**Kritérium vylučujúceho charakteru.** |
| 11. | Má žiadateľ vedomosť o osobitostiach samosprávneho kraja, na území ktorého bude prevádzkovať špecializované centrum pre PAS, pre ktoré predložil žiadosť o  poskytnutie prostriedkov mechanizmu na podporu obnovy a odolnosti , napr. z hľadiska počtu obyvateľov, demografického vývoja, budúcich pacientov, atď.? |  |  | Žiadateľ uvedie informácie vo vzťahu k príslušnému samosprávnemu kraju, na území ktorého bude žiadateľa prevádzkovať špecializované centrum pre PAS, ktoré by mohli podporiť princíp lokálneho vplyvu projektu.**Kritérium informačného charakteru.** |
| 12. | Bude žiadateľ povinný poskytovať ambulantnú zdravotnú starostlivosť v špecializovanom centre pre PAS, podporenú z prostriedkov mechanizmu na podporu obnovy a odolnosti, osobám povinne verejne zdravotne poisteným na území Slovenskej republiky? |  |  | **Ak je odpoveď áno, je rešpektovaný princíp lokálneho vplyvu.** Ambulantná zdravotná starostlivosť v špecializovanom centre pre PAS sa poskytuje na základe dohody o poskytovaní ambulantnej zdravotnej starostlivosti uzatvorenej medzi poskytovateľom a fyzickou osobou v zmysle § 12 ods. 1 zákona č. 576/2004 Z. z.. Poskytovateľ poskytuje zdravotnú starostlivosť na základe zdravotných výkonov preplácaných z verejného zdravotného poistenia.**Kritérium vylučujúceho charakteru.** |
| 13. | Bude úhrada za poskytnutú ambulantnú zdravotnú starostlivosť v špecializovanom centre pre PAS pre žiadateľa poskytovaná z prostriedkov verejného zdravotného poistenia? |  |  | **Ak je odpoveď áno, je rešpektovaný princíp lokálneho vplyvu.**Zdravotná poisťovňa v zmysle § 7 ods. 1 zákona č. 581/2004 Z. z. je povinná uzatvoriť zmluvu o poskytovaní zdravotnej starostlivosti s poskytovateľmi zdravotnej starostlivosti najmenej v rozsahu verejnej minimálnej siete poskytovateľov; ak je verejná sieť poskytovateľov na príslušnom území menšia ako verejná minimálna sieť poskytovateľov, je povinná uzatvárať zmluvy o poskytovaní zdravotnej starostlivosti s poskytovateľmi zdravotnej starostlivosti v rozsahu verejnej siete poskytovateľov.**Kritérium vylučujúceho charakteru.** |
| 14. | Aký je počet ošetrených pacientov – cudzincov\* (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom) s diagnózami z oblasti PAS u žiadateľa, ktorý má v čase podania žiadosti o prostriedky mechanizmu na podporu obnovy a odolnosti platné povolenie na poskytovanie zdravotnej starostlivosti pre PAS[[5]](#footnote-5) za posledné dva kalendárne roky, ktoré predchádzajú kalendárnemu roku, v ktorom je podaná žiadosť? \*\* |  |  | Žiadateľ, ako poskytovateľ zdravotnej starostlivosti pre PAS uvedie počet ošetrených pacientov z iných členských krajín EÚ za každý rok samostatne. Zároveň uvedie zdroj informácií, kde by bolo možné si informáciu overiť. **Kritérium informačného charakteru.** |
| 15. | Vychádzajúc z predchádzajúcej otázky, prevyšuje počet cielene ošetrených pacientov – cudzincov (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom) s diagnózami z oblasti PAS u žiadateľa, ako poskytovateľ zdravotnej starostlivosti pre PAS5 1% zo všetkých ošetrených pacientov s diagnózami z oblasti PAS za posledné dva kalendárne roky, ktoré predchádzajú kalendárnemu roku, v ktorom je podaná žiadosť?  |  |  | **Ak je odpoveď nie, je rešpektovaný princíp lokálneho vplyvu.****Kritérium vylučujúceho charakteru.** |
| 16. | Je možné predpokladať, že sa zvýši cielený záujem o poskytovateľa poskytujúceho zdravotnú starostlivosť pre PAS5 po poskytnutí prostriedkov mechanizmu na podporu obnovy a odolnosti pre zriadenie špecializovaného centra pre PAS zo strany pacientov – cudzincov (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom)?  |  |  | **Pri odpovedi nie, je podporený princíp lokálneho vplyvu.** Žiadateľ, ako poskytovateľ zdravotnej starostlivosti pre PAS uvedie predpoklad záujmu o poskytovanie ambulantnej zdravotnej starostlivosti v špecializovanom centre pre PAS po ukončení realizácie projektu počas obdobia udržateľnosti projektu zo strany pacientov – cudzincov (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom).**Kritérium informačného charakteru.** |
| 17. | Ak je odpoveď na predchádzajúcu otázku áno, predpokladá žiadateľ, ako poskytovateľ zdravotnej starostlivosti pre PAS5 cielený záujem cudzincov vyšší ako 1 % zo všetkých ošetrených pacientov ročne? |  |  | **Ak je odpoveď nie, je rešpektovaný princíp lokálneho vplyvu.**Žiadateľ, ako poskytovateľ zdravotnej starostlivosti pre PAS uvedie percentuálny podiel predpokladaného záujmu pacientov – cudzincov (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom).**Kritérium vylučujúceho charakteru.** |
| 18. | Predpokladá žiadateľ cielený záujem o poskytovanie ambulantnej zdravotnej starostlivosti v špecializovanom centre pre PAS zo strany pacientov - cudzincov (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom) po poskytnutí prostriedkov mechanizmu na podporu obnovy a odolnosti? |  |  | **Ak je odpoveď nie, je rešpektovaný princíp lokálneho vplyvu.**Žiadateľ uvedie, či predpokladá záujem pacientov o poskytovanie ambulantnej zdravotnej starostlivosti v špecializovanom centre pre PAS - cudzincov (okrem občanov EÚ s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom).**Kritérium vylučujúceho charakteru.** |
| 19. | Ak je odpoveď na predchádzajúcu otázku áno, predpokladá žiadateľ cielený záujem cudzincov vyšší ako 1 % zo všetkých ošetrených pacientov ročne v špecializovanom centre pre PAS? |  |  | **Ak je odpoveď nie, je rešpektovaný princíp lokálneho vplyvu.**Žiadateľ uvedie percentuálny podiel predpokladaného záujmu pacientov o poskytovanie zdravotnej starostlivosti v špecializovanom centre pre PAS – cudzincov (okrem občanov EÚ s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom).**Kritérium vylučujúceho charakteru.** |

|  |
| --- |
| 1. **Jazyk poskytovaných služieb**
 |
| **P. č.** | **Kritérium** | **Áno**  | **Nie** | **Popis** |
| 20. | Pri poskytovaní ambulantnej zdravotnej starostlivosti v špecializovanom centre pre PAS bude jazykom poskytovaných služieb aj iný, ako úradný jazyk alebo jazyk miestnej komunity? |  |  | **Kritérium informačného charakteru.** |
| 21. | Bude používaním iného ako slovenského jazyka alebo jazyka miestnej komunity pri poskytovaní ambulantnej zdravotnej starostlivosti v špecializovanom centre pre PAS personálom špecializovanej ambulancie povinne verejne zdravotne poistenej osobe cudzej národnosti, s ktorou má poskytovateľ uzatvorenú dohodu o poskytovaní zdravotnej starostlivosti narušený charakter služby miestneho charakteru, ktorú špecializované centrum pre PAS poskytuje? |  |  | **Ak je odpoveď nie, je rešpektovaný princíp lokálneho vplyvu.****Kritérium vylučujúceho charakteru.** |
| 22. | Propaguje poskytovateľ zdravotnej starostlivosti rovnakú alebo obdobnú oblasť poskytovania zdravotnej starostlivosti, aká bude podporená prostriedkami mechanizmu na podporu obnovy a odolnosti i v zahraničí? |  |  | **Ak je odpoveď nie, je rešpektovaný princíp lokálneho vplyvu.****Kritérium vylučujúceho charakteru.** |
| 23. | Plánuje poskytovateľ zdravotnej starostlivosti po poskytnutí prostriedkov mechanizmu na podporu obnovy a odolnosti propagovať rovnakú alebo obdobnú oblasť poskytovania zdravotnej starostlivosti, aká bude podporená prostriedkami mechanizmu na podporu obnovy a odolnosti i v zahraničí? |  |  | **Ak je odpoveď nie, je rešpektovaný princíp lokálneho vplyvu.****Kritérium vylučujúceho charakteru.** |

*Vysvetlivky:*

*\* cudzinec podľa § 2 ods. 2 zákona č. 404/2011 Z. z.: Cudzincom je každý, kto nie je štátnym občanom Slovenskej republiky.*

*\*\* sleduje sa prípadná mobilita resp. cielený záujem zahraničných pacientov, okrem tých ktorí sú zdravotne poistení v SR, o poskytnutie zdravotnej starostlivosti u daného poskytovateľa ambulantnej zdravotnej starostlivosti pre PAS.*

**Čestné vyhlásenie žiadateľa:**

*Ja, dolu podpísaný žiadateľ čestne vyhlasujem, že všetky informácie uvedené v tejto prílohe sú úplné, pravdivé a správne.*

V ................................................ dňa.....................................

.............................................................

Podpis žiadateľa

1. identifikačné číslo zdravotníckeho zariadenia vydané samosprávnym krajom na povolení v tvare XX-YYYYYYYY-Z9999, kde XX je kód orgánu príslušného na vydanie povolenia, YYYYYYYY je identifikačné číslo organizácie poskytovateľa a Z9999 je poradový alfanumerický reťazec zdravotníckeho zariadenia [↑](#footnote-ref-1)
2. Poskytovateľ vyplní miesto prevádzkovania špecializovaného centra pre PAS na základe Prílohy č. 1 Výzvy na predkladanie žiadostí o poskytnutie prostriedkov mechanizmu na podporu obnovy a odolnosti: „Žiadosť o poskytnutie prostriedkov mechanizmu“, tzn. okres, resp. obec, kde po  poskytnutí prostriedkov mechanizmu na podporu obnovy a odolnosti začne prevádzkovať špecializované centrum pre PAS“. [↑](#footnote-ref-2)
3. Žiadateľ odpovedá na otázky áno alebo nie, odpovede príp. doplní o vysvetlenie v časti Popis. [↑](#footnote-ref-3)
4. Žiadateľ je povinný predložiť overenú fotokópiu povolenia na prevádzkovanie ambulantnej zdravotnej starostlivosti v odbornom zameraní psychiatria, detská psychiatria, psychológia alebo liečebná pedagogika v súlade so zákonom č. 578/2004 Z. z. o poskytovateľoch zdravotnej starostlivosti, zdravotníckych pracovníkoch stavovských organizáciách v zdravotníctve a o zmene a doplnení niektorých zákonov v znení neskorších predpisov a Výnosu Ministerstva zdravotníctva Slovenskej republiky z 10. septembra 2008 č. 09812/2008-OL o minimálnych požiadavkách na personálne zabezpečenie a materiálno - technické vybavenie jednotlivých druhov zdravotníckych zariadení v znení neskorších predpisov v lehote najneskôr do dátumu ukončenia realizácie projektu. Vo vzťahu k špecializovanému centru pre PAS sa vyžaduje povolenie na prevádzkovanie ambulantnej zdravotnej starostlivosti v zmysle § 11 ods. 2 písm. a) zákona č. 578/2004 Z. z. a súčasne povolenie na prevádzkovanie ambulantnej zdravotnej starostlivosti v zmysle § 11 ods. 2 písm. c) zákona č. 578/2004 Z. z.. [↑](#footnote-ref-4)
5. Poskytovateľ zdravotnej starostlivosti podľa § 4 písm. a), b) a c) zákona č. 578/2004 Z. z. s vydaným povolením podľa § 11 zákona č. 578/2004 Z. z. na prevádzkovanie zdravotníckeho zariadenia s odborným zameraním: psychiatria, detská psychiatria, psychológia alebo liečebná pedagogika. Žiadateľ s vydaným povolením na prevádzkovanie ambulantnej zdravotnej starostlivosti buď v zmysle § 11 ods. 2 písm. a) zákona č. 578/2004 Z. z. alebo v zmysle § 11 ods. 2 písm. c) zákona č. 578/2004 Z. z.. [↑](#footnote-ref-5)